Ministru kabineta noteikumu “Grozījumi Ministru kabineta 2014. gada 23. decembra noteikumos Nr.836 “Darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis – precizēt specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas nosacījumus, t.sk.:- palielināt kopējo finansējumu, precizēt uzraudzības rādītājus (t. sk. starpposma finanšu rādītāju), paplašināt atbalstāmās darbības, precizēt izmaksu pozīcijas, lai nodrošinātu Jauniešu garantijas pasākumu pēctecību;- precizēt noteikumus atbilstoši MK noteikumu Nr. 75 grozījumu projektam;- veikt tehniskus precizējumus.MK noteikumu projekta spēkā stāšanās laiks – indikatīvi 2018. gada IV ceturksnis. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru Kabineta noteikumu projekts “Grozījumi Ministru kabineta 23.12.2014. noteikumos Nr. 836 “Darbības programmas “Izaugsme un nodarbinātība” 7.1.1. specifiskā atbalsta mērķa (turpmāk – SAM) “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”” (turpmāk – MK noteikumu projekts) ir izstrādāts saskaņā ar 03.07.2014. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu, Labklājības ministrijas ierosinātajiem grozījumiem MK 25.01.2011. noteikumos Nr. 75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75) (izsludināti Valsts sekretāru sanāksmē (turpmāk – VSS) 30.08.2018.) un darbības programmas “Izaugsme un nodarbinātība” grozījumiem Nr.3, ko Eiropas Komisija apstiprināja 05.07.2018. (nacionālā līmenī apstiprināti ar Ministru kabineta 26.02.2018. februāra rīkojumu Nr. 69 "Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā "Izaugsme un nodarbinātība") (turpmāk – DP grozījumi). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts paredz precizēt darbības programmas “Izaugsme un nodarbinātība” specifiskā atbalsta mērķa 7.1.1. “Paaugstināt bezdarbnieku kvalifikāciju un prasmes atbilstoši darba tirgus pieprasījumam” (turpmāk – 7.1.1. SAM) īstenošanas nosacījumus, t.sk.:**1)** atbilstoši DP grozījumiem un Ministru kabineta 16.08.2017. sēdes protokollēmumam (protokols Nr.39, 48.§ Informatīvais ziņojums “Par turpmāku atbalstu jauniešiem, kas nemācās, nestrādā un neapgūst arodu, un nodarbinātiem jauniešiem sākotnējās profesionālās izglītības programmu apguvei otrā un trešā profesionālās kvalifikācijas līmeņa ieguvei viena vai pusotra mācību gada laikā” 9.2. un 9.3.apakšpunkts):- **palielināt** 7.1.1. SAM kopējo finansējumu no 96 428 049 *euro* uz 98 188 063 *euro* (pārdalot to no 7.2.1.3. SAM pasākuma “Jauniešu garantijas pasākumu īstenošana pēc 2018. gada“), lai turpinātu atbalstu jauniešiem pēc 7.2.1.1. SAM pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” (turpmāk - 7.2.1.1. SAM pasākums) noslēgšanās. Atbilstoši tiek precizēts arī Eiropas Sociālā fonda finansējums, palielinot to no 81 963 841 *euro* uz 83 459 853 *euro*, un valsts budžeta finansējums, palielinot to no 12 535 719 *euro* uz 12 799 721 *euro*. Finansējumu plānots izmantot jauniešu atbalstam pēc 7.2.1.1. pasākuma projekta (Jauniešu garantijas) pabeigšanas (*MK noteikumu projekta 5. punkts);*- **papildināt** 7.1.1. SAM ar darbībām “Karjeras konsultācijas” un “Darbam nepieciešamo iemaņu attīstība nevalstiskajā sektorā”. Šobrīd MK 23.12.2014. noteikumi Nr. 836 “Darbības programmas “Izaugsme un nodarbinātība” 7.1.1. SAM “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi” (turpmāk – MK noteikumi Nr.836) neparedz atbalstāmās darbības “Karjeras konsultācijas” un “Darbam nepieciešamo iemaņu attīstība nevalstiskajā sektorā”, kas ir pieejamas 7.2.1.1. SAM pasākuma ietvaros. Lai nodrošinātu 7.2.1.1. SAM pasākuma atbalsta turpināšanu jauniešiem saskaņā ar MK 16.08.2017. sēdes protokollēmumā paredzēto un nodrošinātu individuālāku pieeju bezdarbniekiem karjeras konsultāciju veidā, MK noteikumus Nr.836 nepieciešams papildināt ar šīm darbībām. Sākotnēji tika plānots, ka 7.1.1. SAM ietvaros jauniešu atbalstam tiks īstenota arī darbība “Darbnīcas jauniešiem”, tomēr, lai efektīvāk sasniegtu pasākuma mērķi – sniegt ieskatu konkrētās profesijās, un atvieglotu jauniešu izvēli par labu kādai no apmācību programmām, pasākumu plānots īstenot jaunā formātā, piedāvājot apgūt apmācību kursu “Ieskats nozarē” jau esošās Nodarbinātības valsts aģentūras (turpmāk – NVA) īstenotās darbības “Konkurētspējas paaugstināšanas pasākumi” ietvaros. Dalība programmā “Ieskats nozarē” sniegs jauniešiem iespēju padziļināti iepazīt kādu no piedāvātajām nozarēm, apzinātāk izvēlēties profesiju un iesaistīties apmācībā. Attiecībā uz karjeras konsultācijām, tās plānots nodrošināt visai 7.1.1.SAM mērķa grupai, t.i., visiem bezdarbniekiem. Neskatoties uz bezdarba līmeņa salīdzinošo stabilitāti (tas ne strauji pieaug, ne samazinās), būtiski ir ņemt vērā bezdarbnieka portretu un pakalpojumu klāstu veidot atbilstoši tā vajadzībām. Šobrīd visvairāk NVA reģistrēto bezdarbnieku ir vienkāršajās profesijās (palīgstrādnieks, mazumtirdzniecības veikala pārdevējs, apkopējs, pārdevējs konsultants). Reģistrēto bezdarbnieku kopskaitā 2018. gada jūnija beigās lielāko īpatsvaru veido bezdarbnieki ar profesionālo izglītību – 36,1%, no kuriem puse (53,0%) ir vecumā 50 gadi un vairāk. Šīs mērķa grupas klientus nepieciešams tuvināt darba tirgum, piedāvājot apgūt tiem piemērotas profesionālās tālākizglītības vai pilnveides programmas, nodrošināt pārkvalifikāciju. Bezdarbniekam piemērotākās profesionālās ievirzes noteikšanā liela nozīme ir karjeras konsultantam, kas palīdz bezdarbniekam izvēlēties piemērotāko izglītības programmu vai piemērotāko darbavietu.2018. gada jūnija beigās lielākās mērķgrupas no bezdarbnieku kopskaita bija bezdarbnieki vecumā 50 gadi un vairāk – 40,3% un ilgstošie bezdarbnieki – 27,3%. Šīm personu grupām jo īpaši nepieciešams karjeras konsultantu u.c. speciālistu atbalsts bezdarba situācijas risināšanai, t.sk. piedāvājot un, motivējot tos apgūt, piemērotas apmācību programmas. Vērtējot šī brīža bezdarbnieka portretu, 2018. gada jūnija beigās no reģistrēto bezdarbnieku kopskaita profilētas 57 058 personas jeb 96,5%. Lielākajam skaitam profilēto bezdarbnieku darba atrašanas iespējas noteiktas kā vidējas (42%). 45% profilēto bezdarbnieku motivācija meklēt darbu ir vidēji zema. 46 614 jeb 81% no profilēto bezdarbnieku kopskaita motivācija sadarboties ar NVA noteikta kā vidēji zema. Lielākajai daļai profilēto bezdarbnieku prasmju pašnovērtējums noteikts kā zems – 43%. Lielākais brīvo darba vietu pieaugums gada griezumā vērojams vidējas kvalifikācijas profesijās, īpaši kvalificētiem strādniekiem un amatniekiem, tādēļ būtiska nozīme ir bezdarbnieka ievirzei profesijā, kas atbilst tā interesēm un kurā vienlaikus ir perspektīvas nodarbinātības iespējas. Ņemot vērā iepriekš minēto, MK noteikumu projekts paredz, ka 7.1.1. SAM pasākuma ietvaros visiem bezdarbniekiem tiek nodrošināts karjeras konsultanta atbalsts (karjeras konsultācijas). Lai īstenotu atbalstāmo darbību “Darbam nepieciešamo iemaņu attīstība nevalstiskajā sektorā”, no 2019. gada būtu nepieciešams papildu finansējums indikatīvi 879 769 *euro* gadā. “Karjeras konsultāciju” nodrošināšanai NVA plāno piesaistīt kā projekta īstenošanas personālu (uz darba līguma pamata) 37 karjeras konsultantus, to nodrošināšanas kopējās izmaksas veidos 508 617 *euro* gadā ( jeb 1 525 851 *euro* līdz 2021. gada beigām), kas iekļauj gan atalgojumu, gan administratīvās izmaksas (*MK noteikumu projekta 6. un 7. punkts*);- **palielināt** 7.1.1. SAM iznākuma un rezultāta rādītājus atbilstoši precizētajam finansējumam un atbalstāmajām darbībām. Šobrīd MK noteikumos Nr. 836 noteiktais: a) iznākuma rādītājs “bezdarbnieki, tostarp ilgstošie bezdarbnieki” no 85 000 tiek palielināts uz 88 034 (palielinot par 3 034) (*MK noteikumu projekta 1. punkts*).Iznākuma rādītāja palielinājumu veido jaunieši, kas 2019.-2021. gadā tiks iesaistīti darbībā “Darbam nepieciešamo iemaņu attīstība nevalstiskajā sektorā” (2 315), “Neformālā izglītība (455), “Profesionālās izglītība ” (264); b) rezultāta rādītājs “kvalifikāciju ieguvušie dalībnieki tūlīt pēc dalības apmācībās” tiek palielināts (par 232 personām) no 24 480 uz 24 712 (*MK noteikumu projekta 2. punkts*).Rādītāja palielinājums noteikts ņemot vērā NVA 2017. gada datus par jauniešu bezdarbnieku darbā iekārtošanās rādītājiem, proti, no 264 jauniešiem, kas tiks iesaistīti profesionālās izglītības programmās, indikatīvi tās pabeigs un kvalifikāciju iegūs 87,9 % (jeb 232).Attiecīgi arī rezultāta rādītājs “pasākuma dalībnieki nodarbinātībā sešus mēnešus pēc pasākuma beigām” tiek palielināts no 22 950 uz 23 592 (par 642), atbilstoši NVA 2017. gada datiem pieņemot, ka vidēji 30% no dalību pasākumos pabeigušajiem iekārtosies darbā.Tiek prognozēts, ka dalību darbībā “Darbam nepieciešamo iemaņu attīstība nevalstiskajā sektorā” pabeigs vidēji 65% (jeb 1497) no uzsākušajiem, no kuriem darbā iekārtosies 449, dalību “Neformālajā izglītībā” pabeigs vidēji 90% (jeb 410) no uzsākušajiem, no kuriem darbā iekārtosies 122, bet dalību “Profesionālajā izglītībā” pabeigs vidēji 88% (jeb 232) no uzsākušajiem, no kuriem 71 dalībnieks iekārtosies darbā; **2)** **palielināt** līdz 31.12.2018. sasniedzamo starpposma finanšu rādītāju (no 38 474 792 *euro* uz 43 496 163 *euro*) (*MK noteikumu projekta 4.punkts)*.Šobrīd MK 23.12.2014. MK noteikumos Nr. 836. 4.3. apakšpunktā noteiktais uzraudzības rādītājs (finanšu rādītājs) “līdz 31.12.2018. sertificēti izdevumi” ir 38 474 792 *euro*.Labklājības ministrija kā ES fondu atbildīgā iestāde ir identificējusi, ka atsevišķi SAM projekti nesasniedz MK noteikumos noteiktās starpposma vērtības (t.sk., 7.3.1. "Uzlabot darba drošību, it īpaši bīstamo nozaru uzņēmumos" (turpmāk – 7.3.1. SAM) un 7.3.2. "Paildzināt gados vecāku nodarbināto darbspēju saglabāšanu un nodarbinātību" (turpmāk– 7.3.2. SAM)). Lai novērstu risku iespējamu finanšu disciplīnas sankciju piemērošanai finansējuma saņēmējiem, MK noteikumu projekts paredz noteikt līdz 31.12.2018. sasniedzamo finanšu rādītāju 43 496 163 *euro* apmērā.Minētais sasniedzamais finanšu rādītājs noteikts balstoties uz 7.1.1. SAM, 7.3.1. SAM un 7.3.2. SAM finansējuma saņēmēju līdzšinējo un prognozēto projektu sniegumu līdz 31.12.2018. Ierosinātās izmaiņas neietekmē 7. prioritārajam virzienam “Nodarbinātība un darbaspēka mobilitāte” noteikto kopējo finanšu rādītāju.Finanšu rādītājs tiek maksimāli pietuvināts 7.1.1. SAM ietvaros īstenotā projekta līdzšinējai (faktiskajai) un 2018. gada plānotajai finanšu plūsmai, ņemot vērā pārpildi projekta īstenošanas laika grafikā. Tas skaidrojams ar to, ka NVA visvairāk ir reģistrējušies bezdarbnieki ar nepietiekamu vai neaktuālu profesionālo kvalifikāciju un zemu prasmju līmeni, kurus darba tirgum iespējams tuvināt, iesaistot profesionālajās tālākizglītības vai pilnveides programmās.Kopumā starpposma finanšu rādītāja izmaiņas nerada negatīvu ietekmi uz projekta sniegumu.Par 7.1.1.SAM finanšu mērķa daļu (5 021 371 *euro* apmērā), par kuru tiek palielināts specifiskā atbalsta ietvarā sasniedzamais finanšu rādītājs, tiks samazināts 7.3.1.SAM (2 231 320 *euro)* un 7.3.2. SAM (2 790 051 *euro*) finanšu rādītājs;**3)** p**recizēt** MK noteikumus Nr. 836, balstoties uz Labklājības ministrijas ierosinātajiem grozījumiem MK noteikumos Nr.75 par:- atbalstu reģionālai mobilitātei, paredzot, ka transporta izdevumu aprēķināšanai un kompensēšanai bezdarbniekam NVA izmanto Finanšu ministrijas – vadošās iestādes izstrādāto vienas vienības standarta likmes metodiku (izstrāde uzsākta 2018. gadā). Metodikā tiek ietverta transporta izmaksu likme par vienu kilometru, izmantojot auto transportu un sabiedrisko transportu. Izmantojot metodikā noteiktās izmaksu likmes un attālumu no personas deklarētās dzīvesvietas, iespējams aprēķināt transporta izmaksas nokļūšanai darba vai apmācību vietā. Izmantojot minēto metodiku transporta izmaksu aprēķināšanai, bezdarbniekiem nebūs nepieciešams NVA iesniegt izmaksu apliecinošos dokumentus, kas būtiski atvieglos mobilitātes atbalsta pasākumu administrēšanu (*MK noteikumu projekta 8. punkts*).Papildus ar grozījumiem MK noteikumos Nr.75 no 2019. gada tiks palielināts reģionālās mobilitātes atbalsta apmērs ietvaros līdz 150 *euro* mēnesī (iepriekš 100 *euro* mēnesī).Mobilitātes atbalstu bezdarbnieku apmācību ietvaros nokļūšanai apmācību vietā 2018. gadā plānots nodrošināt 3048 bezdarbniekiem par kopējo finansējumu 320 000 *euro* (vidējās izmaksas par bezdarbnieka dalību pasākumā – 105 *euro*). Mobilitātes atbalsta izmaksas turpmāk ik gadu veidos 480 060 *euro* (pieaugs par 160 060 *euro*), lai nodrošinātu atbalsta saņēmējiem pietiekamus līdzekļus nokļūšanai apmācību vietā un samazinātu bezdarbnieku papildu mobilitātes izmaksas, ņemot vērā pieaugošās sabiedriskā transporta un degvielas izmaksas. Papildu nepieciešamās izmaksas tiks segtas no projekta finanšu resursiem un neietekmēs projekta uzraudzības rādītāju vērtību sasniegšanu;- valsts atbalsta piešķiršanas nosacījumiem, paredzot individuāli izvērtēt katru pretendentu, vai tam sniegtais atbalsts ir kvalificējams kā valsts atbalsts. MK noteikumu projekts paredz pienākumu NVA, pirms atbalsta piešķiršanas darba devējiem apmācības pie darba devēja ietvaros, veikt pretendenta individuālu izvērtējumu, lai noteiktu, kuriem darba devējiem tiks piemērots valsts atbalsta regulējums, proti, nosakot, kurus darba devējus var kvalificēt kā valsts atbalsta saņēmējus, t.sk. identificējot saimnieciskās aktivitātes, kas kvalificējamas kā valsts atbalsts, un saimnieciskās aktivitātes, kas netiek kvalificētas kā valsts atbalsts. Vienlaikus izvērtējuma ietvaros būtu jānosaka, vai piešķiramais atbalsts ir kvalificējams kā valsts atbalsts Līguma par Eiropas Savienības darbību (turpmāk – LESD) 107.panta pirmās daļas izpratnē, proti, vai finansiālā palīdzība ietekmē konkurenci un tirdzniecību Kopienas iekšējā tirgū. Tādējādi komersanti un biedrības, kas ražo preces vai sniedz pakalpojumus vietējā tirgū un to darbības apmēri neietekmē konkurenci un tirdzniecību starp dalībvalstīm un vietējā mērogā, varētu nekvalificēties kā valsts atbalsta saņēmēji LESD izpratnē un dotācija nebūtu piešķirama un uzskaitāma atbilstoši normatīvajam regulējumam valsts atbalsta jomā. 7.3.2. SAM projekta „Atbalsts ilgākam darba mūžam” ietvaros NVA ir izstrādājusi metodiku valsts atbalsta regulējuma piemērošanas noteikšanai. Metodikā ir paredzēta kārtība komercdarbības atbalsta saņēmēju identificēšanai, un tā tiks pilnveidota, attiecinot tās piemērošanu uz visiem nodarbinātības pasākumiem, kuros paredzēta atbalsta piešķiršana darba devējiem (*MK noteikumu projekta 13. punkts*);**4) tehniski** **precizēt** MK noteikumu Nr.836 27.3. apakšpunktu saskaņā ar Finanšu ministrijas – vadošās iestādes vadlīnijām Nr.2.1. “Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā” (15.23.apakšpunktu), paredzot, ka personāla darba laika uzskaite par nostrādāto laiku un veiktajām funkcijām tiek veikta gadījumā, ja personāla atlīdzībai piemēro daļlaika attiecināmības principu. (*MK noteikumu projekta 14. punkts).*Kopumā ierosinātie grozījumi sniegs individuālāku atbalstu jauniešiem izpratnes veidošanai par izvēlēto profesiju, nodrošinās Jauniešu garantijas pēctecību, atbalstīs individuālās nodarbinātības plānošanu, kā arī atvieglos pieeju finanšu atbalstam komersantiem un biedrībām, kas ražo preces vai sniedz pakalpojumus vietējā tirgū, neietekmējot konkurenci starp dalībvalstīm. Karjeras konsultanti sniegs individuālas konsultācijas pēc pieprasījuma. Darba devējiem būs plašākas iespējas piesaistīt kvalificētus un labāk sagatavotus darbiniekus, kuru kvalifikācijas un prasmes atbildīs darba tirgus pieprasījumam. |
| 3. | Projekta izstrādē iesaistītās institūcijas un publiskas personas kapitālsabiedrības |  Labklājības ministrija, NVA. |
| 4. | Cita informācija | MK noteikumu projekts ietekmē finansējuma saņēmēju, jo tas paredz precizēt 7.1.1. SAM īstenošanas nosacījumus.Izvērtējot ierosināto MK noteikumu projekta ietekmi, t.sk. ņemot vērā iepriekš minēto, pēc to spēkā stāšanās būs nepieciešams veikt attiecīgus grozījumus 7.1.1. SAM projektā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | NVA reģistrēti bezdarbnieki, īpaši bezdarbnieki ar zemu un darba tirgus prasībām neatbilstošu prasmju un kvalifikācijas līmeni, t.sk. jaunieši vecumā no 18 līdz 29 (ieskaitot) gadiem, kuri nemācās, nav nodarbināti un reģistrējušies kā bezdarbnieki.Pēc NVA statistikas datiem 31.07.2018. valstī bija 58 888 bezdarbnieki jeb 6,4% no ekonomiski aktīvo iedzīvotāju kopskaita. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts tieši neietekmē tautsaimniecību, kā arī tam nav ietekmes uz mazajiem, vidējiem uzņēmumiem, mikrouzņēmumiem un jaunuzņēmumiem MK noteikumu projekta mazinās arī administratīvo slogu, jo tiek precizēts mehānisms, kā NVA izvērtē katru darba devēju pirms atbalsta piešķiršanas. Tāpat arī izmaiņas reģionālās mobilitātes finanšu atlīdzības aprēķināšana samazinās administratīvo slogu NVA un bezdarbniekiem. |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts neskar šo jomu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | MK noteikumu projekts izstrādāts saskaņā ar Labklājības ministrijas rosinātajiem MK noteikumu Nr. 75 grozījumiem (izsludināti VSS 30.08.2018.). MK noteikumu projekts virzāms izskatīšanai MK sēdē vienlaikus vai pēc MK noteikumu Nr. 75 grozījumu projekta.Precizējot starpposma finanšu rādītāju vērtības, tiek veikti grozījumi saistītajos: - MK 01.03.2016. noteikumos Nr. 127 “Darbības programmas "Izaugsme un nodarbinātība" 7.3.1. specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi” (iesniegti Valsts kancelejā 02.08.2018., VSS-641, plānots izskatīt MK 11.09.2018. sēdē); - MK noteikumos Nr.504 “Darbības programmas "Izaugsme un nodarbinātība" 7.3.2. specifiskā atbalsta mērķa "Paildzināt gados vecāku nodarbināto darbspēju saglabāšanu un nodarbinātību" īstenošanas noteikumi”” (plānots izsludināt VSS 13.09.2018.). |
| 2. | Atbildīgā institūcija | Labklājības ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts neskar šo jomu. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts neskar šo jomu. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē www.lm.gov.lv un no 07.08.2018. līdz 22.08.2018. aicinot sabiedrības pārstāvjus: 1) rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Kopumā līdz MK noteikumu projekta izsludināšanai VSS (t.sk. līdz 22.08.2018.) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija, Centrālā finanšu un līgumu kā sadarbības iestāde, NVA kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts neskar šo jomu. |
| 3. | Cita informācija | Nav. |

Labklājības ministrs Jānis Reirs

K.Bileskalns 67012565

Karlis.Bileskalns@lm.gov.lv